ข้อบัญญัติองค์การบริหารส่วนตำบลตะพงข้อบัญญัติองค์การบริหารส่วนตำบลตะพงเรื่องการควบคุมการขุดดินและถมดินพ.ศ. ๒๕๕๘[๑] โดยที่เป็นการสมควรตราข้อบัญญัติองค์การบริหารส่วนตำบลตะพงว่าด้วยการควบคุมการขุดดินและถมดินในเขตองค์การบริหารส่วนตำบลตะพงอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๘ (๑) มาตรา ๑๗ มาตรา ๑๘ และมาตรา ๒๖แห่งพระราชบัญญัติการขุดดินและถมดิน พ.ศ. ๒๕๔๓ องค์การบริหารส่วนตำบลตะพง โดยความเห็นชอบของสภาองค์การบริหารส่วนตำบลตะพงและนายอำเภอเมืองระยองจึงตราข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลตะพง เรื่อง การควบคุมการขุดดินและถมดินพ.ศ. ๒๕๕๘ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลตะพงเมื่อพ้นกำหนดเจ็ดวันนับแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลตะพงข้อ ๓ ให้ยกเลิกข้อบัญญัติองค์การบริหารส่วนตำบลตะพงเรื่อง การควบคุมการขุดดินและถมดิน พ.ศ. ๒๕๔๗บรรดาข้อบัญญัติ กฎ ระเบียบ ประกาศ ข้อบังคับ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ดิน หมายความว่า หิน กรวดหรือทราย และอินทรีย์วัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดิน เป็นบ่อดินบ่อดิน หมายความว่า แอ่ง บ่อสระ หรือช่องว่างใต้พื้นดินที่เกิดจากการขุดดินถมดิน หมายความว่า การกระทำใดๆ ต่อดินหรือพื้นดินเพื่อให้ระดับดินสูงขึ้นกว่าเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่าแผนที่แสดงสภาพของที่ดิน ที่ตั้ง และขอบเขตของที่ดินที่จะขุดดินหรือถมดินรวมทั้งที่ดินและสิ่งปลูกสร้างที่อยู่ข้างเคียงรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดิน ระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดินตลอดจนสภาพพื้นที่และบริเวณข้างเคียงระดับดินเดิม คุณสมบัติของดินที่จะขุดหรือถมพร้อมทั้งวิธีการปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลนแบบแปลน หมายความว่าแบบแสดงรายละเอียดในการขุดดินหรือถมดินรายการคำนวณ หมายความว่า รายการแสดงวิธีการคำนวณหาค่าเสถียรภาพความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงกันดินที่หรือทางสาธารณะ หมายความว่าที่ซึ่งเปิดหรือยินยอมให้ประชาชนทั่วไปใช้หรือใช้เป็นทางสัญจรได้ ทั้งนี้ ไม่ว่าจะมีการเรียกเก็บค่าตอบแทนหรือไม่เจ้าพนักงานท้องถิ่น หมายความว่านายกองค์การบริหารส่วนตำบลตะพงพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติราชการตามข้อบัญญัตินี้ข้อ ๕ การขุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตร จะต้องแสดงแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธาไม่ต่ำกว่าประเภทสามัญวิศวกรตามกฎหมายว่าด้วยวิศวกรรวมทั้งให้มีการติดตั้งอุปกรณ์สำหรับวัดการเคลื่อนตัวของดินข้อ ๖ ในการขุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรปากบ่อดินจะต้องห่างจากแนวเขตที่ดินของบุคคลอื่นหรือที่สาธารณะเป็นระยะไม่น้อยกว่าสองเท่าของความลึกของบ่อที่จะขุดแต่ต้องไม่น้อยกว่าสิบเมตรข้อ ๗ การขุดดินที่มีความลึกเกินยี่สิบเมตรนอกจากจะต้องปฏิบัติตามข้อ ๖ แล้ว ต้องมีการป้องกันการพังทลายของดินหรือสิ่งปลูกสร้างบริเวณใกล้เคียงโดยมีการติดตั้งอุปกรณ์สำหรับวัดการเคลื่อนตัวของดินข้อ ๘ การขุดดินเพื่อใช้ประโยชน์ในการฝังกลบขยะวัสดุมีพิษหรือแพร่รังสีจะต้องแสดงวิธีการป้องกันการปนเปื้อนต่อชั้นน้ำใต้ดินข้อ ๙ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินวัสดุอื่นใดในลักษณะที่อาจเป็นอันตรายแก่การพังทลายของบ่อดินหรือจอดเครื่องจักรหนักไว้บนขอบบ่อดินยกเว้นขณะทำงานข้อ ๑๐ การขุดดินในบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตกหรือราวกั้นขอบบริเวณนั้นรวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือนอันตรายจำนวนพอสมควรในเวลาระหว่างพระอาทิตย์ตกถึงพระอาทิตย์ขึ้นด้วยข้อ ๑๑ เจ้าของที่ดินต้องติดตั้งป้ายเตือนอันตรายขนาดไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรโดยติดตั้งไว้ทุกระยะไม่เกินสี่สิบเมตรรอบบ่อดินในตำแหน่งที่เห็นได้ง่ายตลอดระยะเวลาข้อ ๑๒ การถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงที่มีพื้นที่เกินสองพันตารางเมตรและมีความสูงของเนินดินตั้งแต่สองเมตรขึ้นไปต้องแสดงแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาไม่ต่ำกว่าประเภทสามัญวิศวกรตามกฎหมายว่าด้วยวิศวกรข้อ ๑๓ ในการถมดินระยะห่างจากขอบล่างของลาดเนินดินถึงเขตที่ดินของบุคคลอื่นหรือที่สาธารณะจะต้องให้มีระยะไม่น้อยกว่าความสูงของดินที่ถมข้อ ๑๔ ในกรณีที่ผู้ถมดินชิดที่ดินของบุคคลอื่นที่มีระยะห่างจากขอบล่างของเนินดินถึงเขตที่ดินน้อยกว่าห้าสิบเซนติเมตรต้องได้รับความยินยอมเป็นหนังสือจากเจ้าของที่ดินข้างเคียงการถมตามวรรคหนึ่งหากจะต้องทำกำแพงกันดินหรือฐานรากเสริมเพื่อป้องกันการพังทลายของดินให้ปฏิบัติตามกฎหมายว่าด้วยการควบคุมอาคารข้อ ๑๕ การถมดินในบริเวณที่ติดกับที่ดินบุคคลอื่นหรือที่ติดต่อกับที่สาธารณะเจ้าของที่ดินต้องจัดให้มีป้ายเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตร ติดตั้งไว้ในตำแหน่งที่เห็นได้ง่ายตลอดเวลาข้อ ๑๖ การถมดินที่มีพื้นที่เนินดินเกินสองพันตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินข้างเคียงหรือบุคลอื่นโดยระบายลงสู่ท่อระบายน้ำสาธารณะ คู คลอง แม่น้ำ ทะเล แหล่งน้ำสาธารณะหรือจัดให้มีแหล่งรับน้ำที่เพียงพอต่อปริมาณน้ำที่จะต้องระบายออกจากเนินดินข้อ ๑๗ การขุดดินหรือถมดินให้กระทำได้เฉพาะในเวลาระหว่างพระอาทิตย์ขึ้นถึงพระอาทิตย์ตกถ้ากระทำในเวลาระหว่างพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ ๑๘ ในการขุดดินหรือถมดินผู้ขุดดินหรือถมดินจะต้องจัดให้มีเครื่องหมายแสดงขอบเขตที่ดินที่จะทำการขุดดินหรือถมดินและต้องติดตั้งป้ายขนาดกว้างไม่น้อยกว่าหนึ่งร้อยยี่สิบเซนติเมตรยาวไม่น้อยกว่าสองร้อยสี่สิบเซนติเมตรในบริเวณที่ทำการขุดดินหรือถมดินในตำแหน่งที่สามารถเห็นได้ง่ายตลอดเวลาที่ทำการขุดดินหรือถมดินโดยแสดงข้อความดังต่อไปนี้เนื้อที่โครงการ.........................ไร่.................................งาน.................................. ตารางวาขนาดพื้นที่ปากบ่อดิน/เนินดินถม .............................................................. ตารางเมตรความลึก/ความสูง ..................................................................................................... เมตรทำการขุดดิน/ถมดิน เพื่อ.................................................................................................... ใบรับแจ้งเลขที่.......................................วันสิ้นสุดการขุดดิน/ถมดิน................................ ชื่อผู้ควบคุมงาน..................................................................................................................... เลขทะเบียนผู้ประกอบวิชาชีพวิศวกรรมควบคุม ............................................................ ชื่อเจ้าของที่ดิน .................................................................................................................... ชื่อผู้แจ้ง ................................................................................................................................. ชื่อผู้ดำเนินการขุดดิน/ถมดิน ............................................................................................ อยู่บ้านเลขที่................................หมู่ที่...................ถนน .................................................... ตำบล.......................................อำเภอ............................................จังหวัด .......................... รหัสไปรษณีย์...........................โทรศัพท์ ............................................................................. ข้อ ๑๙ ในระหว่างการขุดดินหรือถมดินและหลังการขุดดินหรือถมดิน เจ้าของที่ดิน ผู้แจ้งหรือผู้ควบคุมงานต้องตรวจสอบเสถียรภาพของบ่อดินหรือเนินดินให้มีความมั่นคงปลอดภัยอยู่เสมอข้อ ๒๐ ใบแจ้งการขุดดินหรือถมดินให้ใช้แบบ ด.๑และใบรับแจ้งการขุดดินหรือถมดินให้ใช้แบบ ด.๒ตามแบบที่องค์การบริหารส่วนตำบลตะพงกำหนดข้อ ๒๑ ในกรณีที่มีกฎกระทรวงตามมาตรา๖ แห่งพระราชบัญญัติการขุดดินและถมดิน พ.ศ. ๒๕๔๓ แล้ว ให้องค์การบริหารส่วนตำบลตะพงถือปฏิบัติตามกฎกระทรวงนั้นข้อ ๒๒ ผู้ใดฝ่าฝืนข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการขุดดินและถมดินพ.ศ. ๒๕๔๓ข้อ ๒๓ ให้นายกองค์การบริหารส่วนตำบลตะพงเป็นผู้รักษาการตามข้อบัญญัตินี้และให้มีอำนาจออกคำสั่ง ระเบียบ ประกาศ เพื่อปฏิบัติการให้เป็นไปตามข้อบัญญัตินี้ประกาศณ วันที่ ๓๑ มีนาคม พ.ศ. ๒๕๕๘ทวีป แสงกระจ่างนายกองค์การบริหารส่วนตำบลตะพง[เอกสารแนบท้าย]๑. ใบแจ้งการขุดดิน/ถมดินตามพระราชบัญญัติการขุดดินและถมดิน พ.ศ. ๒๕๔๓ (ด.๑)๒. ใบรับแจ้งการขุดดิน/ถมดินตามพระราชบัญญัติการขุดดินและถมดิน พ.ศ. ๒๕๔๓ (ด.๒)(ดูข้อมูลจากภาพกฎหมาย)ปริยานุช/ผู้จัดทำ๑๔ พฤษภาคม๒๕๕๘ปุณิกา/ผู้ตรวจ๒๐ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๘ ง/หน้า ๑๖/๑๑ พฤษภาคม ๒๕๕๘